TFG-GFPT ควงคู่บวก โบรกฯชี้ Q4 ผลงานเด่น ราคาเนื้อสัตว์ปรับขึ้น-ต้นทุนลด
TFG-GFPT ควงคู่บวก โบรกฯชี้ Q4 ผลงานเด่น รับอานิสงส์ราคาเนื้อสัตว์ปรับตัวเพิ่มขึ้นขณะที่ต้นทุนอาหารสัตว์ปรับตัวลลงทำให้มาร์จิ้นไม่รับแรงกดดัน
4 ม.ค. 2565

ผู้สื่อข่าวรายงานว่าวันนี้ (4 ม.ค.2565) ณ เวลา 11:53 น. ราคาหุ้นกลุ่มเนื้อสัตว์ดีดตัวขึ้นรับราคาเนื้อสัตว์ (Food) ปรับตัวสูงขึ้น ขณะที่ต้นทุนลดลง ทำให้มาริ์จิ้นไปได้สวย เชื่อผลประกอบการไตรมาส 4/2564 โตหลังผ่านจุดต่ำสุดในไตรมาส 3/2564
โดยราคาหุ้น บริษัท จีเอฟพีที จำกัด (มหาชน) หรือ GFPT อยู่ที่ระดับ 13.40 บาท เพิ่มขึ้น 0.60 บาท หรือ 4.69% โดยทำจุดสูงสุดที่ 13.50 บาท และทำจุดต่ำสุดที่ 13.10 บาท ด้วยมูลค่าการซื้อขาย 116.97 ล้านบาท
ส่วนราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG อยู่ที่ระดับ 5.00 บาท เพิ่มขึ้น 0.14 บาท หรือ 2.88% โดยทำจุดสูงสุดที่ 5.20 บาท และทำจุดต่ำสุดที่ 4.98 บาท ด้วยมูลค่าการซื้อขาย 111.55 ล้านบาท
นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ราคาหุ้นกลุ่ม Food ปรับตัวขึ้นได้โดดเด่นวันนี้ หลังจากในช่วง 2 ปีที่ผ่านมานักลงทุนลดน้ำหนัก เพราะผิดหวังผลประกอบการ และต้นทุนอาหารสัตว์ก็ปรับตัวสูงขึ้น แต่วันนี้กลับมายืนได้ทั้งกลุ่มเป็นมองเป็นกลุ่มปลอดภัยจากแรงขาย เทียบกับกลุ่มอื่น อาทิ กลุ่มพลังงาน กลุ่มปิโตรเคมี น่าจะแย่ลง ส่วนส่งออกที่เป็นอิเล็กทรอทริกส์ก็ไม่น่าจะดีไปกว่านี้
ขณะเดียวกันราคาเนื้อสัตว์ปรับตัวเพิ่มขึ้น ขณะที่ต้นทุนอาหารสัตว์ปรับตัวลลงทำให้อัตรากำไร (มาร์จิ้น) ไม่รับแรงกดดัน และแนวโน้มผลประกอบการในไตรมาส 4/2564 น่าจะฟื้นตัวจากไตรมาส 3/2564